Temeljem čl. 17. Pravilnika o načinu o načinu i postupku zapošljavanja u OŠ Kostrena (Klasa: 012-03/19-01/1, Urbroj: 2170-55-01-19-01 od 28.02.2019.) Povjerenstvo za vrednovanje kandidata za zapošljavanje radi utvrđivanja sposobnosti, motivacije i vještina kandidata za obavljanje poslova učitelj/ica informatike na neodređeno puno radno vrijeme i učitelj/ica informatike na određeno puno radno vrijeme provesti će se postupak vrednovanja kandidata na sljedeći način:

1. **Pisana provjera znanja, sposobnosti, motivacije i vještina**

Pisana provjera znanja, sposobnosti, motivacije i vještina provesti će se u **srijedu 28. listopada 2020. godine u Osnovnoj školi Kostrena, Žuknica 1, u 11:00 sati u učionici informatike (broj 22).**

Pisana provjera može obuhvaćati provjeru znanja odgovarajućih pravnih propisa, sposobnosti, izražavanja i motivacije potrebnih za obavljanje poslova radnog mjesta te po potrebi i provjeru ostalih vještina potrebnih za obavljanje poslova radnog mjesta za koje se provodi postupak.

Kandidati će o rezultatima pisane provjere biti obaviješteni isti dan.

1. **Praktična provjera stručno-pedagoških i metodičkih kompetencija kandidata**

Praktična provjera stručno-pedagoških i metodičkih kompetencija održati će se istog dana kada i pisana provjera. U praktičnoj provjeri kandidati će dobiti zadatak sastaviti pripremu za nastavni sat na zadani ishod koji, zbog epidemioloških uvjeta, neće izvoditi s učenicima nego će ponaosob ukratko prezentirati Povjerenstvu. Kandidatima će na raspolaganju biti udžbenik i umreženo računalo.

Praktična provjera može obuhvaćati i provjeru znanja odgovarajućih pravnih propisa, sposobnosti, izražavanja i motivacije potrebnih za obavljanje poslova radnog mjesta te po potrebi i provjeru ostalih vještina potrebnih za obavljanje poslova radnog mjesta za koje se provodi postupak.

Kandidati će o rezultatima praktičnog dijela biti obaviješteni istog dana.

1. Razgovor (intervju) s Povjerenstvom

Razgovor (intervju) s Povjerenstvom održati će se istog dana kada i praktični dio vrednovanja.

Povjerenstvo u razgovoru (intervjuu) s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

II.

Pisana provjera vrednuje se bodovima od 0 do 10 bodova. U drugu fazu testiranja - praktičnu provjeru upućuju se kandidati koji su ostvarili najmanje 50% bodova od ukupnog broja bodova u prvoj fazi testiranja.

Praktičnu provjeru stručno-pedagoških i metodičkih kompetencija svaki član Povjerenstva boduje bodovima od 0 do l0 bodova. Maksimalan broj bodova na praktičnoj provjeri stručno- pedagoških i metodičkih kompetencija je 30 bodova. Smatra se da je kandidat zadovoljio u drugoj fazi testiranja ako je ostvario najmanje 50% bodova od ukupnog broja bodova.

Pravo vrednovanja rezultata razgovora (intervjua) ima svaki član Povjerenstva pojedinačno bodovima od 0 do 10. Maksimalan broj bodova koje kandidati mogu ostvariti na razgovoru je 30 bodova. Smatra se da je kandidat zadovoljio na razgovoru (intervjuu) ako je dobio najmanje 50% bodova od ukupnog broja bodova.

III.

Kandidati koji ispunjavanju formalne uvjete natječaja, a čije su prijave pravodobne, potpune i vlastoručno potpisane biti će pozvani u postupak vrednovanja putem adrese elektroničke pošte koju su naveli u prijavi.

IV.

**Svi kandidati su dužni sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu). Kandidati su dužni sa sobom donijeti i zaštitnu masku sukladno važećim epidemiološkim mjerama.**

V.

Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku.

VI.

Nakon utvrđivanja rezultata vrednovanja Povjerenstvo utvrđuje rang - listu kandidata prema ukupnom broju bodova ostvarenih u postupku vrednovanja. Na temelju dostavljene rang - liste kandidata ravnatelj, između tri najbolje rangirana kandidata prema broju bodova, odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Pravni i drugi izvori za pripremanje kandidata za postupak vrednovanja su:

1. **Zakon o odgoju i obrazovanju u osnovnoj i srednjoj školi** (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20)
2. **Pravilnik o načinima, postupcima i elementima vrednovanja učenika u osnovnoj i srednjoj školi** (NN 112/10, 82/19)
3. **Državni pedagoški standard** (nN 63/08, 90/10)
4. **Pravilnik o kriterijima za izricanje pedagoških mjera** (NN 94/15, 3/17)
5. **Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju** (NN 24/15)
6. **Pravilnik o tjednim radnim obvezama učitelja i stručnih suradnika u osnovnoj školi**

(34/14, 40/14, 103/14 i 102/19)

1. **Kurikulum za nastavni predmet Informatike za osnovne škole i gimnazije u Republici Hrvatskoj** (NN 22/2018-436)
2. [**MIŠOLOVKA 3,**](https://e.udzbenik.hr/pov20/inf2/) **udžbenik iz informatike za 3. razred osnovne škole (izdavač: Udžbenik.hr)**

Povjerenstvo za vrednovanje

kandidata za zapošljavanje

Predsjednica Povjerenstva:

Nevia Grbac, prof.